Menongkah Kasih

Menongkah Kasih ialah sebuah siri drama televisyen Malaysia 2016 dibintangi oleh Ayda Jebat, Zarina Zainuddin dan Ana Dahlia. Siri ini memulakan tayangan perdana di Slot Azalea TV9 dari 26 Januari 2016 hingga 9 Mac 2016 menggantikan Waris Kasih dan digantikan oleh Dawai Asmara.

Sinopsis
Mengisahkan ibu tunggal iaitu Datin Rahmah (Zarina Zainuddin) sibuk mengembangkan perniagaan sehingga mengabaikan dua anaknya, Reffa (Ana Dahlia) dan Riyana (Ayda Jebat). Dengan kesibukannya, Reffa dan Riyana berasakan mereka kurang mendapat perhatian dan kasih sayang. Meningkat dewasa, Reffa dan Riyana buat hal sendiri. Datin Rahmah kian dimamah usia dan mula menagih kasih sayang anak-anaknya.

Datin Rahmah berasa sunyi dari kasih sayang anak-anaknya, Reffa dan Riyana meskipun mereka tinggal serumah. Setiap pagi Datin akan bersarapan seorang diri. Biarpun Reffa bekerja di syarikatnya namun Reffa sangat jarang untuk pergi kerja bersama-sama Datin. Riyana pula ialah gadis liar yang terlalu mengikut kata-kata rakan-rakanya sehingga hamil anak luar nikah. Kadang kala Datin merasa cemburu dengan kehidupan pemandunya, Pak Mid. Biarpun anak-anak Pak Mid ke semuanya tinggal di asrama, namun mereka sentiasa berhubung dan bertanya khabar. Datin menyalahkan dirinya kerana di usia mudanya, dia sering sibuk dengan kerja sehingga akhirnya menjarakkan kasih sayang anak-anak dengannya. Di usia tua ini, Datin berusaha mencari semula kasih sayang anak-anaknya itu. Suatu hari ketika di pejabat, seorang demi seorang stafnya pulang dan Datin tinggal keseorangan di pejabat walaupun sudah menjelang senja. Ketika Datin Rahmah mahu pulang secara tiba-tiba dia merasa pening dan jatuh pitam di dalam bilik.

Pelakon

Pelakon utama
 Zarina Zainuddin sebagai Datin Rahmah
 Ayda Jebat sebagai Riyana
 Ana Dahlia sebagai Reffa
 Aidil Aziz sebagai Aidil
 Beego sebagai Helmi
 Fikhree Bakar sebagai Shahrul

Pelakon pembantu
 Laila Nasir sebagai Hamidah
 Adam Lee sebagai Jo
 Mas Khan sebagai Ismail
 Yra Fauzi sebagai Hamidah
 Zaid Zahari sebagai bapa Helmi

Penampilan khas
 Aleza Shadan

Pelakon tambahan
 Azal Azrai sebagai Anak Yatim

Rujukan

Siri drama televisyen Malaysia
Rancangan TV9
Drama Melayu 2016